
'' în zilele voastre voi face o 
lucrare, pe care n-aţi crede-o 
dacă v-ar povesti-o cineva!" 

Habacuc 1:5 






"Nu nouă, Doamne, nu 
nouă, ci Numelui Tău dă slavă 
pentru bunătatea Ta, pentru 
credincioşia Ta!" 


Psalmul 115:1 







E PRIMĂVARĂ 

Urare pentru un păstor 
de Costache Ioanid 

scrisă cu ocazia aniversării a 50 de ani de viaţă, 
recitată de sora Puşa Răscol în Biserica din Miuleşti. 

(13 aprilie 1974) 


E primăvară. Câmpu-i plin de floare. 

Vin îngeri albi pe ramuri de cais. 

Purtăm în inimi flori de sărbătoare, 
un dar al florilor din Paradis. 

Al vieţii fir tot mai grăbit se toarce. 

Dar Paştele ne-aduce-n faţă iar 
un scump prilej când gândul ni se-ntoarce 
spre florile-nflorite pe Calvar... 

Pe culme, lângă florile grădinii, 

Cerescul Miel pe cruce atârna. 

Râdeau în jur, biruitori, rabinii. 

Şi-o ceată mică, între flori, plângea. 

Şi-atâtea flori erau ... Dar niciodată 
n-au fost mai roşii flori în vreun apus 
ca trandafirii cei fără de plată 
ce înfloriseră pe pieptul lui Isus. 

Acest buchet din sfânta primăvară, 
udat de lacrimile-atâtor privegheri, 
pe mii şi mii de culmi se-nfiripară, 
din primăveri în alte primăveri. 

Şi iată că o mână părintească 
ce poartă grija florilor cereşti 
luă un trandafir să-l răsădească 
de pe Calvar, aici, la Miuleşti... 

Era cândva o adunare sfântă... 
Poporul asculta cu duh umil. 

Cu glas de trâmbiţă ce lumi înfruntă, 
vorbea cu-nflăcărare un copil. 

Era un mugur, un boboc de floare, 
răsad de la bunica din Secaş ... 

La şaptesprezece ani având chemare 
ca Samuel în tainicul locaş. 

* 

Căci prigonit de tată şi de mamă, 
fiind ca Ieremia un ales, 
simţea că Cineva de sus îl cheamă, 
că Cineva în lume l-a trimes ... 


Trecură ani. Şi iar e primăvară 
cu albi caişi, cu flori de liliac. 
Copilu-acesta de odinioară 
e azi la jumătatea unui veac. 

t 

Puternic se înalţă astăzi rugul 
cu roşii flori peste amvonul sfânt. 
Jur împrejur e plin de flori belşugul, 
şi trâmbiţa răsună cu avânt. 

Şi-acum în casa unde-i bun popasul 
şi unde îngeri vin pe albe scări, 
poporul slavei îşi înalţă glasul 
cu rugăciuni şi binecuvântări. 

Iubite frate, tu, păstor al turmei, 
oiţele şi mieii cei plăpânzi 
întorc privirea spre lumina culmei, 
spre ochii lui Isus adânci şi blânzi. 

Şi ruga noastră cere cu credinţă 
ca să ne dea Cel Veşnic un răspuns, 
ca tot mai mult să-ţi toarne biruinţă 
din trandafirii pieptului străpuns. 

Să fii ca Avraam smerit şi tare, 
prieten bun cu Soarele divin! 

Ca Isaac, tu să fii în încercare 
supus şi-ncrezător în El deplin. 

Ca Iacov, să ai calea neclintită 
spre binecuvântate fericiri! 

Ca Iosif, să fii tare în ispită, 
acelaşi în necaz şi-n preamăriri! 

Ca Moise, să hrăneşti cu drag poporul, 
cu mana ce din cer s-a revărsat! 

Ca Iosua, luptând cu Ierihonul, 
să faci să cadă ziduri de păcat! 

Ca David, să te-avânţi spre a răpune 
oştiri de duhuri care dau fiori! 

Ca Solomon, să-mparţi cu-nţelepciune 
dreptate şi lumină tuturor! 



Ca Simon Petru de la Cincizecime, 
să te înalţi să spui ce ai de spus! 

Ca tânărul Ioan în vremi sublime, 
să stai cu drag la pieptul lui Isus! 

Ca Pavel, să porţi albele mioare 
cu dragoste, cu milă pentru oi, 
cu lacrimi sfătuind pe fiecare 
ca un părinte-al fiecăruia din noi. 

Ca sus în Cer, în albă măreţie, 
tu, trandafir de pe Calvar adus, 
să poţi cu neştirbită bucurie 
să spui nemuritorului Isus: 

"Sunt de la pieptul Tău luat odată. 

Şi Ţi-am slujit la bine şi la rău. 

Acum mă-ntorc cu roadă-nmiresmată, 
Isuse drag, din nou la pieptul Tău ... 

C-aşa a vrut dumnezeiescul Tată: 
din mine, cel luat de pe Sion 
şi răsărit la Gura-Honţ odată, 
să facă trandafirul din Saron ..." 

Aşa să facă veşnica-ndurare 
şi hărăzirea tainicei iubiri! 

Cu-al ei păstor, întreaga adunare 
să fie un buchet de trandafiri! ... 


din volumul "Porumbiţe Albe", Bucureşti, Editura "Stephanus",1993 
pag 187-191. 



PREFAŢĂ 


La 9 decembrie 1994 se împlinesc 15 ani de la inaugurarea 
locaşului de închinăciune al Bisericii Penticostale din Bucureşti, str. 
Sebastiannr. 43. 

Biserica aceasta şi construcţia locaşului de cult au o istorie 
aparte, care merită să fie cunoscute, după cuvântul care spune : 
"Scrie lucrul acesta în carte, ca să se păstreze aducerea aminte" 
(Exod 17:14). 

Cu mai mulţi ani în urmă ş-au descoperit în Anglia ruinele unei 
biserici şi printre ruine o inscripţie care arăta că acba clădire s-a 
construit în una din cele mai grele vremuri. Acest lucru se poate spune 
şi despre clădirea Bisericii Penticostale "Filadelfia” din Bucureşti, 
str. Sebastian nr. 43. 

Istoria acestei Biserici este istoria unui miracol şi rezultatul unei 
profeţii care mi s-a descoperit în una din cele mai grele perioade ale 
vieţii mele trăite sub regimul totalitar. 

Fiecare întoarcere la Dumnezeu constituie o experienţă aparte, 
după cum fiecare credincios ocupă un loc special în planul lui 
Dumnezeu. Trebuie să mărturisesc că acest lucru s-a petrecut şi cu 
mine. 

Născut într-un sat modest, aşezat într-o regiune pitorească, la 
poalele munţilor Zar aridului, de pe valea Crişului Alb, am simţit 
chemarea lui Dumnezeu din fragedă copilărie. Am avut o mamă care 
de mic m-a învăţat să mă rog, rostind rugăciunea "înger, îngeraşul 

meu" şi o bunică întoarsă din America în timpul primului război 
mondial şi care avea o vie înclinaţie spre religiozitate. în anii 
copilăriei mele mi-a călăuzit paşii spre Biserica Baptistă din sat, 
deoarece încă nu luase fiinţă Biserica Penticostală. îmi amintesc de 
vizitele unui predicator baptist din alt sat pe care adesea le făcea în 
casa bunicilor mei. El nu ştia să citească, dar avea cu el o Biblie şi 
arăta ascultătorilor săi locul unde să citească. în casa bunicilor mei 
cânta, se ruga, predica şi împărţea revista "Farul". Bunicii mei îl 
ascultau cu interes şi alături de ei mă număram şi eu. Tabloul acesta 
nu mi l-au putut şterge deceniile care au trecut. 

Neînţelegerilefamiliale au purtat paşii părinţilor mei spre Arad, 
unde şi-au căutat servici. Primul trimestru din clasa a Ii-a primară şi 
apoi clasa a IlI-a le-am făcut la Arad. între timp, în anul 1933, a luat 
fiinţă Biserica Penticostală din satul meu natal Secaş. Printre primii 
credincioşi s-a numărat şi bunica mea. întors de la Arad după primul 
trimestru şcolar am găsit înfiinţată Biserica Penticostală căreia îi 
aparţinea deja şi bunica mea. împreună cu bunica, am început să 
frecventez biserica. Astfel am devenit un credincios care solicita 
botezul în apă. Credinţa penticostală fiind aspru persecutată de 
jandarmi, fraţii, de frica părinţilor mei, mi-au refuzat administrarea 
botezului în apă pe care eu l-am solicitat în vara anului 1934. Dar nici 
Domnul Isus nu mi-a acordat botezul cu Duhul Sfânt după care 
stăruiam. 

într-unvisde neuitat, Domnul mi-a arătat cum se vor depăna anii 
vieţii mele. Mi-a arătat că valurile lumii mă vor lua, dar când 

primejdia va fi mai mare pentru mine "Tatăl meu " mă va smulge din 
aceste valuri tulburi. Lucrul acesta s-a întâmplat întocmai. "El Şi-a 
întins mâna de sus, m-a apucat, m-a scos din apele cele mari" (Ps. 
18:16). 

După terminarea clasei a patra în satul meu, am plecat la Arad 
pentru a urma Liceul Comercial. Peste fiinţa mea de copil s-a lăsat un 
văl al uitării tuturor experienţelor spirituale. Am uitat complet râvna 
pentru rugăciune care am primit-o de la Domnul în timpul unei boli 
contactate în urma şocului produs asupra mea, când într-o seară de 
adunarejandarmii au pătruns în localul de rugăciune, care era în casa 
unui frate; după ce au eliberat surorile şi copiii, au reţinut pe fraţii 
bărbaţi. Am uitat şi prima mea "predică" ţinută la vârsta de 9-10 ani 
într-o seară când n-a fost prezent nici-un frate la adunare. Am uitat 
stăruinţa după botezul cu Duhul Sfânt, râvna de aprimi botezul în apă. 
Influenţat de spiritul vremii care domnea în timpul acela, am devenit 
un înfocat naţionalist ortodox şi preşedintele unei Societăţi Culturale. 

Bunica mea privea cu durere, în timpul vacanţelor pe care le 
petreceam în sat, cum mă îndepărtasem de Dumnezeu şi cum spiritul 
lui Saul mă domina acum împotriva credincioşilor. 

Totul însă s-a schimbat în vara anului 1941, când Domnul şi-a 
întins braţele şi m-a smuls din apele lumii. în vara aceea s-a produs 
o mare trezire în satul meu, mulţi tineri s-au întors la Domnul, printre 
ci şi unii dintre prietenii mei. Venit la ţară în vacanţă, am avut 
într-o zi o discuţie cu doi dintre ei într-un anumit punct al satului. 
A tund s-a petrecut în viaţa mea minunea învierii dinmoartea spirituală 

A fost suficient să mi se spună câteva versete din Biblie, pentru ca ele 
să mă trezească din letargia spirituală şi să mă mir, chiar, cum de 
le-am putut uita. 

Momentul acela a fost o cotitură în viaţa mea. Am început să 
merg la rugăciune şi să particip la strângerile de duminică, ce se 
făceau de frica jandarmilor, în pădure. Acele adunări tainice în 
desişul pădurilor, unde se ajungea după mulţi kilometri parcurşi pe 
jos, de către credincioşii din mai multe sate, aveau în ele mireasma 
binecuvântată a adunărilor primilor creştini din primul veac. 

Venit la Aradpentru câteva zile, primul lucru pe care l-am făcut 
a fost să pun pe bicicletă mulţimea romanelor şi a cărţilor, care 
constituiseră una din pasiunile mele cele mai mari, şi să le vând la un 
anticar pe un preţ de nimic. în marea mea râvnă pentru Dumnezeu 
m-am despărţit şi de unele cărţi pe care de fapt ar fi trebuie să le 
păstrez. 

înainte de a încheia vacanţa de vară şi înainte de a mă întoarce 
în oraş, cam prin luna august a anului 1941, într-o noapte am primit 
botezul în apă, efectuat în secret într-o pescărie. 

Aşteptam ca de la botezul în apă să mă întorc plin de bucurie. Dar 
n-afost săfie aşa, pentru că la botezul meu a mai participat şi o fiinţă 
nevăzută. Diavolul. Vrăjmaşul acesta pe care mi l-am câştigat prin 
întoarcerea mea la Dumnezeu, presimţind rolul ce aveam să-l am mai 
târziu în lucrarea lui Dumnezeu, a pornit împotriva mea o luptăfăţişă, 
în clipa ieşirii mele din apa botezului, în loc să gust din plin bucuria 
mântuirii, am fost cuprins de un sentiment ciudat de îndoială şi un 
gând nebun s-a înfiripat în mintea mea: "dar dacă nu există Dumnezeu ?" 
Eu, cel care i-am combătut pe alţii, m-am trezit cu acest gând care de 
fapt nu era al meu, ci îmi era sugerat de Satan. Războiul spiritual cu 

duhurile rele început atunci a durat o vreme. Aşa după cum Domnul 
Isus, după botezul în apă, a fost ispitit înpustia Iudeii, ceva asemănător 
s-a petrecut şi cu mine. Hule, pe care mi le aducea cel rău în minte, 
ca şi când eu le-aş fi scornit, precum şi închipuiri scârboase m-au 
torturat pur şi simplu sufleteşte. N-aveam curaj să mă destăinui cuiva 
de teama de a nu fi considerat ori nebun ori stăpânit de alte spirite. 
Lupta în duh dusă cu cel rău într-un fel m-a ajutat să mă rog mai mult, 
să stau mai aproape de Dumnezeu şi să stăruiesc după botezul cu Duh 
Sfânt. 

Domnul Isus văzând disperarea mea şifuria celui rău deslănţuită 
împotriva mea, într-o noapte, mi-a vorbit printr-un vis, arătându-mi 
desluşit că cel rău încearcă să mă doboare dar că nu va avea nici-o 
putere asupra mea. Şi aşa a şi fost: am primit izbăvirea din lupta cu 
cel rău. Am primit botezul cu Duh Sfânt în dimineaţa zilei de 6 ianuarie 
1942, cu semnul vorbirii înalte limbi, întocmai ca şi apostolii în odaia 
cea de sus. Bucuria acestei experienţe înnoitoare m-a făcut să mă simt 
în cer, şi nu pe pământ. 

Botezul cu foc care mi-afost dat să-l experimentez m-a trecut şi 
pe la Curtea Marţială din Timişoara, unde în iarna anului 1942 am 
fost citat să depun mărturie împotriva fratelui care m-a botezat şi 
căruiajandarmeriai-afăcutproces. Refuzândsăpunmănape "Sfânta 
cruce" şi să jur înainte de depunerea mărturiei, printr-o minune 
dumnezeiască, am fost izbăvit de la o condamnare ce mă aştepta. 
Fratele care m-a botezat a fost condamnat la un an şi şapte luni de 
închisoare. 

La crucea de până aici, pe care am avut-o din partea părinţilor, 
din cauza convertirii mele, s-a adăugat şi acest proces. Prigoanele din, 
partea părinţilor şi din partea celui rău n-au reuşit însă să mă 

doboare. Mulţumesc lui Dumnezeu că după moartea tatălui meu, în 
anul 1952, şi mama mea s-a convertit, primind atât botezul în apă cât 
şi botezul cu Duhul Sfânt. 

Legătura stabilită cu fratele Gheorghe Bradin care locuia în 
Păuliş, jud. Arad mi-afolositfoarte mult, contribuind laformarea mea 
spirituală şi la o cunoaştere mai bună a lucrării lui Dumnezeu. 

în perioada iulie-noiembrie 1944 am fost încorporat şi trimis la 
şcoala de ofiţeri de rezervă, de unde, după evenimentele de la 23 
august 1944, am fost trimis la vatră. 

După eliberare din serviciul militar, având în vedere libertatea 
de după 23 august 1944, am primit un îndemn şi o mare râvnă să văd 
lucrarea penticostală reorganizată şi pusă în toate drepturile legale 
de funcţionare liberă. 

Fără a nutri absolut nici o ambiţie personală şifără ca măcar să 
bănuiesc câtuşi de puţin rolul ce-l voi avea în lucrarea de reorganizare 
a mişcării penticostale, am stăruit pe lângăfratele Bradin şi pe lângă 
alţi fraţi să nu stea nepăsători, ci să înceapă opera de strângere a 
rândurilor credincioşilor penticostali. A fost o mare surpriză pentru 
mine când mi s-a propus să fiu redactorul revistei "Vestitorul 
Evangheliei", iar mai apoi unul dintre reprezentanţii asociaţiei şi 
secretarul general. în luna ianuarie 1945 la conferinţa ţinută la 
Pâncota, jud. Arad, am fost ales, alături de fr. Florea Iulian, ca 
reprezentant al Asociaţiei Penticostale. 

La reorganizarea Asociaţiei care a avut loc la 20 mai 1945 am 
fost ales secretar general. 

în anul 1951, mânat de dorinţa de a-mi desăvârşi studiile, mai 
ales că s-a închis poarta spre Occident, unde aş fi dorit să studiez la 
o Şcoală Biblică, precum şi din alt motiv personal, mi-am îndreptat 

paşii spre Bucureşti, unde am dat examen de admitere la Facultatea 
de Istorie a Universităţii. 

Venit la Bucureşti cu gândul de a rămâne temporar, aici m-am 
trezit că sunt reţinut pentru cea mai mare parte din viaţa mea. Eram 
secretar general la cult şi student. în Biserica din şos. Crăngaşi existau 
unele frământări şi unele exagerări de ordin spiritual, fraţii din 
conducerea cultului m-au solicitat să preiau conducerea Bisericii de 
mai sus. La început am refuzat categoric, dar până la urmă Dumnezeu 
mi-a pus pe inimă să accept. 

în una din duminicile din toamna anului 1952, am păşit pragul 
acestei Biserici fiind purtătorul unei însărcinări, însă nu numai din 
partea oamenilor, ci şi din partea lui Dumnezeu. în timpul nopţii de 
sâmbătă spre duminică, Domnul mi-a vorbit, indicându-mi ce aveam 
defăcut în Biserica în care voi păşi a doua zi. A doua zi am şi remarcat 
semnul înştiinţării Domnului avut în timpul nopţii. 



Locaşul Bisericii din Şos.Crângaşi în anul 1956 în fotografie apare şi 
fr.Bradin şi fr. Budeanu 

Am venit în Biserica din Crângaşi tot cu gândul de a rămâne 
numai provizoriu. însă planul lui Dumnezeu cu mine a fost cu totul 
altul. 

Ceea ce nu acceptasem în anul 1949, când am fost readus în 
slujba de secretar general, de a fi ordinat, s-a realizat în ziua de 3 mai 
1953 în localul Bisericii din Arad - Grădişte, unde făcusem parte în 
anul 1945dintre membriifondatori, iar apoi conducător şi predicator. 

Ordinarea ca păstor s-a făcut de către fraţii din Comitetul 
Executiv de atunci cu prilejul unei şedinţe de lucru ţinute la Arad. 

Râvna cu care predicam (vorba unui inspector de culte "prea 
multă râvnă Domnule Sandru'j, dezacordul meu faţă de ordinul de 
reducere a serviciilor divine, refuzul de a juca rolul pe care mi-l 
rezerva stăpânirea de a fi un gropar al lucrării lui Dumnezeu, 
neîndoielnic şi memoriul semnat de mine şi depus la Ministerul 
Cultelor în ziua de 13 aprilie 1954prin care justificam atât cu Biblia 
cât şi cu istoria realitatea fenomenului vorbirii în alte limbi, pe care 
organele de stat se sileau să-l elimine din practica Bisericilor 
penticostale, mi-au adus îndepărtarea din lucrare, dar nu numai a 
mea, ci şi a tuturor celor care au îndrăznit să mă susţină. Practica 
manipulării totalitare şi-a pus în mişcare maşinaţiile pentru ca să se 
impună delegaţilor adunaţi în Bucureşti, cu prilejul Adunării Generale 
Elective din 1-2 iunie 1956, nerealegerea mea ca secretar general. De 
altfel în anii aceia şi celelalte culte evanghelice trecuseră prin 
"epurarea" cadrelor de conducere. 

în anul 1957a trebuit să plec şi de la redacţia revistei "Buletinul 
Cultului Penticostal", iar la începutul lunii august 1958, profitând de 
lipsa mea din Bucureşti, pe când mă aflam în vizită la mama mea la 
Araa, în absenţa mea, deci, în ciuda protestului făţiş al membrilor 
Bisericii din şos. Crângaşi, am fost îndepărtat din slujba de păstor. Şi 

pentru că am îndrăznit să nu fiu de acord cu această măsură abuzivă, 
am fost exclus şi pus sub interdicţie de a intra în vreo Biserică 
Penticostală sau de altă credinţă. 

Scopul era asasinarea mea spirituală şi o "lecţie "pentru cei care 
vor îndrăzni să crâcnească în faţa autorităţii totalitare represive care 
urmărea distrugerea bisericilor, folosind de acum toate metodele 
inclusiv cele "administrative". 

Tocmai în acel moment de răscruce din viaţa mea, când se părea 
că sunt lăsat la discreţia Diavolului şi a instrumetelor sale de 
distrugere. Dumnezeu mi-a vorbit din nou printr-un vis în care mi-a 
arătat limpede că voi ajunge să zidesc o biserică în Bucureşti; am 
văzut în vis locul unde avea să se clădească noul locaş. Omeneşte 
vorbind era incredibil, ca să se vorbească de o clădire a unui lăcaş de 
cult în Bucureşti dat fiind atât politica regimului totalitar faţă de 
Biserică, cât şi faptul că eu eram exclus şi pus sub intedicţie de a mai 
călca în vreo biserică. 

Loviturile ce le primeam, rând pe rând, aufost astfel manipulate 
de strategia Diavolului, încât să mă distrugă total. Atunci s-au 
adeverit faţă de mine cuvintelepsalmistului care zice: M De n-ar fi fost 
Domnul de partea noastră, (...) când s-au ridicat oamenii împotriva 
noastră, ne-ar fi înghiţit de vii, când li s-a aprins mânia împotriva 
noastră; ne-ar fi înecat apele, ar fi trecut râurile peste sufletul 
nostru; ar fi trecut peste sufletul nostru valurile năpraznice. 
Binecuvântat să fie Domnul, care nu ne-a dat pradă dinţilor lor! 
Sufletul ne-a scăpat ca pasărea din laţulpăsărarului; laţul s-a rupt, 
şi noi am scăpat" (Ps. 124:1-7). 

Domnul mi-a purtat de grijă: mi-a dat şi pâinea cea de toate 
zilele şi m-a scos şi din groapa în care am fot aruncat ca şi odinioară 
proorocul Ieremia (Ieremia 38:6). 

BISERICA ÎN CONCEPŢIA NOU TESTAMENTALĂ 


Cu privire la Biserică există mai multe concepţii şi doctrine. 

Aş dori să mă refer în rândurile care urmează la concepţia biblică, 
aşa cum a intepretat-o Domnul Isus Hristos şi cum au aplicat-o apostolii 
Mântuitorului. 

Sfânta Scriptură nu ne dă o definiţie a Bisericii, ci pur şi simplu 
proclamă existenţa ei, ca rezultat al misiunii Domnului Isus Hristos pe 
pământ, ca un rezultat al jertfei Sale de pe crucea Golgotei. 

Pentru prima dată cuvântul "Biserică" a fost folosit de Domnul Isus 
Hristos, când a zis: "Şi Eu îţi spun: tu eşti Petru, şi pe această piatră 
voi zidi Biserica Mea, şi porţile Locuinţei morţilor nu o vor birui" 
(Mat. 16:18). 

Tot Mântuitorul a folosit şi pentru a doua oară cuvântul Biserică, 
când a zis: "Dacă nu vrea să asculte de ei, spune-lBisericii, şi, dacă 
nu vrea să asculte nici de Biserică, să fie pentru tine ca un păgân şi 
ca un vameş" (Mat. 18:17). 

Cuvântul Biserică a intrat în limba română din limba latină, care 
şi ea l-a împrumutat din limba greacă. "Basilica" era edificiul public 
utilizat de romani pentru probleme administrative. Cuvântul grecesc 
înseamnă "casa bazileului", adică "casa regelui". 

în ceea ce priveşte conţinutul spiritual al cuvântului "Biserică", el 
are la origine cuvântul grec "ekklesia", adică adunarea poporului. 
Această instituţie cetăţenească o găsim la Atena şi era formată din toţi 
cetăţenii chemaţi laolaltă pentru a dezbate problemele importante care 
priveau bunul mers al cetăţii. Atunci când a fost tradus, în sec. al III-lea 
î.Hr., Vechiul Testament (Septuaginta), traducătorii au folosit termenul 
de "ekklesia" pentru adunarea credincioşilor vechi testamentari. 

Biserica nu este o instituţie ca oricare alta, ea nu reprezintă localul 
de închinăciune, ci oamenii credincioşi care, prin întoarcerea lor la 
Dumnezeu, formează poporul lui Dumnezeu. Credincioşii împreună 
formează instituţia divină numită Biserică şi reprezintă împărăţia lui 
Dumnezeu pe pământ, chemată să modeleze sufletul credincioşilor 
pentru a-i face demni de moştenirea vieţii veşnice. Biserica este chemată 
să ducă mai departe misiunea Domnului Isus de evanghelizare a celor 
nemântuiţi. 

în zilele noastre, când duhul independenţei cutreieră lumea 
religioasă şi când fiecare vrea să nu mai depindă de cineva; când fiecare 
vrea să fie conducător, trebuie să ne punem întrebarea: este această 
concepţie o doctrină nou testamentală pentru Biserică? 

Dacă observăm atent felul de vorbire a Domnului Isus, vedem că 
El a întrebuinţat termenul de "Biserică" la singular şi nu la plural, ca şi 
când este vorba de o singură Biserică. De fapt acesta a fost şi înţelesul 
în timpul celor dintâi creştini: "Mulţimea celor ce crezuseră era o 
inimă şi un suflet Nici unul nu zicea că averile lui sunt ale lui, ci 
aveau toate de obşte" (Fapte 4:32). "Toţi stăteau împreună ..." 
(Fapte 5:12). 

Gândul unităţii celor credincioşi se va vedea şi mai bine atunci 
când Domnul Isus va spune: "Mai am şi alte oi, cari nu sunt din 
staulul acesta; şi pe acelea trebuie să le aduc. Ele vor asculta de 
glasul Meu, şi va fi o turmă şi un Păstor" (IoanlO: 16). 

Deoarece credincioşii locuiesc în ţări diferite, în oraşe şi sate 
diferite departe unele de altele, pot exista mai multe locaşuri de 
închinăciune, pot exista mai multe biserici locale. Toate împreună 
formează 6 unitate indisolubilă: Biserica lui Dumnezeu (1 Cor. 1:2; 
11:16,22; 2Cor.l:l; Col.4:15; lTesal.2:14; 2Tesal.l:4). 

Spiritul de independenţă este străin de Duhul Sfânt care are un 
obiectiv măreţ: realizarea unităţii copiilor lui Dumnezeu. "Noi toţi, în 
adevăr, am fost botezaţi de un singur Duh, ca să alcătuim un singur 
trup, fie Iudei, fie Greci, fie robi, fie slobozi; şi toţi am fost adăpaţi 
dintr-un singur Duh " (ICor. 12:13). 


20 



CUM S-A AJUNS LA CONSTRUIREA CASEI 
DOMNULUI DIN SEBASTIAN 


în viaţa multor slujitori ai lui Dumnezeu au existat perioade de 
întrerupere în activitatea de slujire. De exemplu în viaţa apostolului 
Pavel au existat două perioade ale "tăcerii": prima a fost şederea în 
Arabia înainte chiar de a începe lucrarea apostolică, lucrare la care 
fusese însă chemat de Domnul Isus (Fapte 9:15-16; Gal. 1:17), iar a 
doua a fost cea care corespunde cu cei doi ani petrecuţi în Cezareea în 
răstimpul dintre arestarea lui în Templu şi cel al călătoriei de la Cezareea 
la Roma (Fapte 21:27-33; 26:30-32). Timpul petrecut de Pavel în 
închisoarea din Cezareea a constituit un timp binecuvîntat din punct de 
vedere spiritual, "o vreme a tăcerii" când Domnul i-a vorbit, 
descoperindu-i planul Său măreţ cu privire la Biserică. în urma acestei 
descoperiri va scrie, probabil în temniţa din Roma, epistola către 
Efeseni şi celelalte epistole cum sunt cele către Filipeni şi Coloseni. 

Lucrarea lui Pavel fusese întreruptă cu ştirea Domnului pentru o 
perioadă de timp când avea să fie pregătit şi folosit pentru a fundamenta 
doctrinele Bisericii lui Dumnezeu. 

Marele misionar Pavel aparent şi-a întrerupt activitatea pentru ca 
să dea loc unei perioade care va da naştere epistolelor scrise în temniţă, 
care vor lumina ca un far drumul ce-1 avea de parcurs Biserica creştină. 

Ceea ce vreau să reţin este că tot ce se întâmplă în viaţa unui 
credincios nu se face fără ştirea lui Dumnezeu şi până la urmă tot răul 
este spre bine. "De altă pwie, ştim că toate lucrurile lucrează 
împreună spre binele celor ce iubesc pe Dumnezeu, şi anume, spre 
binele celor ce sunt chemaţi după planul Său " (Rom.8:28). 

Departe de mine gândul să mă compar cu marele apostol Pavel, 
dar ceea ce mi s-a întâmplat mie îşi poate găsi totuşi o oarecare 
asemănare, după cum poate să-şi găsească asemănare şi pentru alţi 
slujitori ai lui Dumnezeu. 

în urma unui vis pe care l-am avut, dacă nu mă înşel în noaptea de 
22/23 august 1959, aveam să înţeleg că şederea meaîn ciurul Diavolului 
avea să dureze mai mulţi ani (Luca 22:31). 

Ceea ce este mai interesant este felul cum Domnul mi-a dat de 
lucru în problema vinderii casei din Arad şi a cumpărării alteia în 
Bucureşti, problemă care însă m-a absorbit multă vreme fără nici-un 
rezultat. Domnul mă păstra pentru o nouă lucrare în viitor şi m-a obligat 
să stau departe de unele acţiuni pe care în râvna mea le-aş fi putut 
întreprinde şi care ar fi putut compromite revenirea mea la timpul 
potrivit în lucrare. 

Rămăsesem fără serviciu, eram disperat, iar soacră-mea, pe un ton 
imperativ, mi-a cerut să părăsesc casa în care locuiam împreună cu 
socrii. în acele zile însă soţia mea a fost alături de mine şi s-a împotrivit 
hotărârii mamei sale. Şi lucrul acesta m-a salvat. Cel ce a purtat de grijă 
lui Ilie la pârâul Cherit, mi-a purtat şi mie de grijă într-un mod minunat, 
(lîmp. 17:5-6). Ba la un moment dat mi-a mers aşa de bine, încât am 
fost ispitit de gândul să nu mai doresc să revin vreodată în lucrare. 
Prompt, ca un răspuns la acest gând, Domnul m-a lovit cu o mulţime 
de furuncule care m-au chinuit o vreme, lucru care nu l-am avut 
niciodată până atunci şi nici de atunci încolo. Am înţeles imediat că era 
răspunsul Domnului la gândul meu neconform cu voia Lui. 

în urma activităţii mele dintre anii 1945-1956 devenisem cunoscut 
peste hotare, mai ales prin ff. Pavel Budeanu care m-a vizitat în toamna 
anului 1956, cât şi prin fratele Donald Gee din Anglia, binecunoscut 

doctrinar şi lider penticostal internaţional cu care am întreţinut 
corespondenţă. "Cortina de fier", după cum o definise Churchill, ce se 
lăsase în mijlocul Europei şi'care despărţea Estul de Vest, m-a despărţit 
şi pe mine de frăţietatea din Occident fără însă a fi uitat. 

Revenirea meaîn lucrare şi de ce nu şi construirea locaşului de cult 
din str.Sebastian nr.43, aveau să fie declanşate de două fapte. în primul 
rând regimul totalitar de la noi începuse să-şi modeleze politica faţă de 
Occident cu gândul de a schimba imaginea ce şi-o făcuse străinătatea 
despre ţara noastră. în al doilea rând, evenimentul care a declanşat în 
mod automat revenirea mea în lucrare a fost invitaţia ce mi-a fost 
adresată de pătre Universitatea Oral Roberts din Tulsa, S.U.A., care la 
propunerea fr.Donald Gee m-a invitat să iau parte la Conferinţa 
Internaţională ce urma să aibă loc între 12-25 noiembrie 1963. 

Dacă n-am avut curajul să mă folosesc de invitaţia din 28 iulie 
1958, făcută de fr. David du Plessis, secretarul Conferinţelor Penticostale 
Mondiale, la propunerea fr. Pavel Budeanu, să iau partd la Conferinţa 
Penticostală Mondială ce urma să se ţină la Toronto, Canada, de data 
aceasta, în noile condiţii politice, am uzat de invitaţia aceasta. 

Primirea invitaţiei de la Universitatea Oral Roberts şi a biletelor de 
călătorie nu mi-a adus aprobarea de a participa la Conferinţă, în schimb, 
la câteva zile după primirea invitaţiei, în ziua de 13 august 1963, s-a 
semnat actul prin care se anula excluderea mea, iar mai apoi am primit 
aprobarea de a fi recunoscut păstor, la cea mai modestă Biserică 
Penticostală din Bucureşti, situată în str.Miuleşti nr.29. 

în luna februarie 1964 am luat în primire slujba de păstor al 
Bisericii, după ce în prealabil Biserica a votat pentru instalarea mea în 
această slujbă. 

Prima mea predică ţinuta în ziua de 12 februarie 1964, după mai 
bine de şase ani de întrerupere, a fost din textul de la Ioan 21:1-19 
"Ridicarea lui Petru în slujba apostoliei". 

Locuiam în cartierul Dămăroaia, lucram la o întreprindere în 
cartierul Militari şi trebuia să îndeplinesc slujba de păstor în cartierul 
Rahova. Deci, trebuia să mă mişc în cadrul unui triunghi cu cele trei 
unghiuri foarte îndepărtate unul de altul. îmi amintesc că atunci când 
prima dată am venit la adunare, pe drum m-a cuprins un simţământ de 
stânjeneală: "Ce caut eu aici în Rahova aşa departe şi de casă şi de 
servici? De ce nu am fost repus în Biserica din Crângaşi de unde 
împotriva voinţei Bisericii am fost îndepărtat?" A trebuit să depun un 
efort pentru a birui acest simţământ şi să nu mă întorc din drum. De unde 
aveam să ştiu eu că acesta era planul lui Dumnezeu cu mine şi că drumul 
pentru realizarea unei construcţii în Bucureşti trecea prin Miuleşti. 

Odată instalat ca păstor, Domnul a început să lucreze minunat: har 
în predică şi vindecări divine. Veneau suflete de la mari distanţe. Localul 
era mic şi necorespunzător; pur şi simplu ne sufocam. în vremea aceea 
nici nu se putea pune problema să ceri măcar, nu să primeşti, vreo 
autorizaţie de extindere a localului. Fără nici o autorizaţie, prin credinţă, 
am început mărirea localului. Autorităţile erau în alertă; cei care lucrau 
erau ameninţaţi şi chiar determinaţi să înceteze lucrările. 

într-o zi am venit la local şi i-am găsit pe fraţi timoraţi; fuseseră 
obligaţi să întrerupă lucrul. Vechiul local, aşa cum a fost el, era aproape 
demolat, să lucrăm mai departe ni se interzicea. Atunci Dumnezeu 
mi-a insuflat un curaj deosebit, personal am pus primul mâna pe 
cărămizi, şi fraţii încurajaţi de gestul meu au început să lucreze mai 
departe până la terminarea lucrării. Rezultatul a fost că am avut un local 
ceva mai mărişor, dar eu am fost amendat şi îndepărtat din pastoraţie 

prin Ordinul Departamentului Cultelor nr. 18061/1965 începând cu 
data de 15 octombrie 1965. Este adevărat că mă făcusem vinovat şi de 
efectuarea unor botezuri "neoficiale" fără aprobarea împuternicitului 
Cultelor. 



Despărţirea păstorului de turmă la data de 15 octombrie 1965 

Am fost atunci atât de mâhnit, încât m-am hotărât să emigrez în 
America. Gândul meu a fost însă schimbat de o scrisoare primită de la 
fr. Tivadar din Detroit. 

Am înţeles că planul lui Dumnezeu era să rămân pe loc şi să duc 
lupta mai departe. 

După o nouă "tăcere" de aproape doi ani, Dumnezeu a adus noi 
împrejurări. Pe de o parte stăpânirea făcea eforturi noi să schimbe 
înfăţişarea ei în faţa străinătăţii, iar pe de altă parte să fiu din nou în 
atenţia unor organizaţii prestigioase cum este Consiliul Mondial al 
Bisericilor cu sediul la Geneva, sau cum au fost invitaţiile din 30 

re de fr. Richard Wurmbrand şi sora Sabina înai 
, servită în familia fr.Vasile Răscol (dec. 1965) 



decembrie 1966 şi din 29 martie 1967 să iau parte la Conferinţa ce urma 
să se ţină în Suedia, la Stockholm, între 18-23 aprillie 1967. 

Un număr de 36 de fraţi din Biserica din Miuleşti au semnat un 
memoriu redactat de ff. Caraman Constantin, în ziua de 18 decembrie 
1966, memoriu prin care au solicitat revenirea mea ca păstor în Biserica 
respectivă. Drept rezultat al intervenţiilor făcute pe data de 1 decembrie 
1967 mi s-a redat recunoaşterea ca păstor şi cea de redactor şef al 
revistei "Buletinul Cultului Penticostal" 

în ziua de 17 decembrie 1967 am ţinut prima predică prin care 
inauguram cea de a treia perioadă a lucrării mele. Textul a fost Gen. 
50:7-21, iar subiectul "Dumnezeu a schimbat răul în bine". 

Planul lui Dumnezeu pentru mine prevedea îndeplinirea profeţiei 
cu privire la construirea unui nou locaş bisericesc în Bucureşti, într-o 
vreme când, cel mult se putea obţine aprobare pentru unele modificări, 
amenajări ale unei clădiri existente, şi nicidecum pentru ridicarea unui 
locaş de închinare nou şi impunător. Mai mult, era o perioadă când până 
şi tranzacţiile de vânzare - cumpărare erau sistate. împins de o mână 
nevăzută, am căutat un local spre al cumpăra şi spre a-1 amenaja. în 
ciuda interdicţiei de cumpărare, am căutat şi am găsit un modest atelier 
situat pe un teren din str. Sebastian nr.43. Am cumpărat imobilul fără 
acte legale şi am aşteptat vremuri mai bune. în sfârşit s-a ridicat 
interdicţia autentificării actelor de vânzare-cumpărare. Când însă am 
merslaDepartamentul Cultelor pentru aprobare, "domnul Departament” 
s-a făcut foc de supărare. Cum am îndrăznit să cumpăr fără prealabila 
lui aprobare. Până la urmă s-a ajuns la o soluţie de compromis, să fiu 
amendat cu o anumiră sumă de bani. Am scăpat de data aceasta numai 
cu atât. 

Contractul de vânzare-cumpărare s-a autentificat ia data de 13 
martie 1972. 

în iarna anului 1973 am trecut printr-o experienţă grea, 
îmbolnăvindu-mă de o boală gravă, încât am crezut că mi-a venit 
sfârşitul. Medicul neurolog de la spitalul Colţea mă examina săptămânal, 
fără să-mi prescrie vreo reţetă şi fără să-mi stabileascăun diagnostic. Mă 
chema zicând: "mai vino şi săptămâna viitoare". Aşa mă chema mereu. 
Probabil se aştepta ca săptămâna viitoare să nu mai vin defel. Boala se 
agrava zilnic, încât am ajuns să fiu dus de mâna pe stradă de unul din 
copiii mei. Rugăciunile şi ungerea cu untdelemn n-au schimbat starea 
mea. Eu deja, văzând în ce hal am ajuns, mi-am făcut ultimele socoteli, 
în prima joi din luna februarie 1973, când trebuia să se serbeze Cina 
Domnului, în Biserica noastră, nici un păstor din Bucureşti nu a fost 
disponibil. în situaţia în care mă aflam, m-am urcat în autobuz să merg 
la Biserică. De la staţie până la Biserică m-a dus de mână fr.Carol 
Agostan, un membru din Biserica noastră. în timpul împărţirii Cinei, 
abia mă puteam ţine pe picioare, gata, gata să cad. Până la terminarea 
Sfintei Cine însă s-a petrecut minunea vindecării mele. N-a mai trebuit 
să mă întorc acasă dus de mână de cineva. Apoi, aşa cum s-a agravat 
boala din zi în zi, tot aşa din zi în zi mi-a fost mai bine, până la completa 
mea vindecare. Boala mea a fost diagnosticată în final ca o insuficienţă 
circulatorie bazală, adică ştrangularea circulaţiei sângelui spre creier. 
După vindecare, un medic m-a întrebat ce medicamente am folosit 
pentru că boala aceasta este nevindecabilă. Slăvit să fie Domnul că la 
El toate bolile sunt vindecabile, mai ales când mai are de lucru cu cineva. 

în vara acelui an am reuşit să obţin în sfârşit aprobarea să fac prima 
mea vizită în America. 

Planul de" amenajare" a clădirii micului atelier în casă de rugăciune 
s-a transformat într-un plan de construire a unui locaş de cult 
corespunzător. Lucrările au început în ziua de 30 octombriel972. 

împins de aceeaşi mână nevăzută am mers înainte plutind printre valuri 
de teamă şi ameninţări. Liderii de la Uzinele Vulcan, din vecinătate, s- 
au scandalizat: cum în preajma acestei "citadele comuniste" să se ridice 
o Biserică şi încă una Penticostală? Un frate din conducere, timorat şi 
el, mi-a reproşat, zicând: "cum de te-ai putut gândi la aşa ceva - să 
construieşti aici Biserică?" 

Primăria a ordonat încetarea lucrărilor şi chiar demolarea a tot 
ceea ce deja ridicaserăm, până în acel moment. Clădirea care se 
realizase era un monolit de beton armat tare ca o fortăreaţă ce nu mai 
putea fi demolată. 

Pe ziua de 18 septembrie 1973 s-au sistat lucrările la clădire. între 
19 septembrie 1973 şi 11 mai 1978 s-a dus un adevărat război cu privire 
la local. La un moment dat Primăria ne-a dat un teren situat în 
str.Cilindrului nr.6 în schimbul terenului şi a construcţiei din str. 
Sebastian nr.43. Până la urmă Primăria a revenit la oferta făcută, 
părândui-se că este prea mare terenul oferit. Am fost supus în acest 
interval la tot felul de presiuni din afară şi din lăuntru: să renunţ la 
construcţie. La un moment dat mi s-a impus să cedez pur şi simplu 
clădirea realizată pentru a fi destinată altor scopuri. îndârjit de 
comportamentul Primăriei, am spus: "Prefer să beau un pahar cu otravă, 
decât să semnez o astfel de cedare". 

Postul şi rugăciunea Bisericii n-au încetat în acest răstimp. La 
încheierea unei săptămâni de post şi rugăciune, m-am trezit noaptea din 
somn, am avut o vorbire în alte limbi şi o tălmăcire din care am înţeles 
că există un motiv cunoscut de Domnul pentru care a îngăduit să se 
oprească lucrările, dar că în final lucrarea se va finaliza şi că totul se va 
termina cu bine. 

Pe lângă post şi rugăciune am folosit şi prilejul ce mi s-a oferit prin 

vizita unui frate american apropiat casei preşedintelui de atunci al 
Americii, Carter, rugându-1 să intervină la preşedintele Carter pentru ca 
atunci când Ceauşescu va vizita America-vizită care se perfectase deja- 
preşedintele american să-i solicite aprobarea finalizării locaşului de 
închinăciune din Bucureşti, str.Sebastian nr. 43. 

La fel au intervenit pe lângă Ceauşescu fraţii Tivadar Petru şi Buia 
Ioan cu prilejul acelei vizite şi cu ocazia recepţiei de la Ambasada 
Română din Washington. Care dintre acele două intervenţii au avut 
eficacitate, este greu de ştiut. Probabil amândouă. 



Redeschiderea şantierului după 11 mai 1977 

La câteva zile după înapoierea lui Ceauşescu din America, am fost 
chemat la Primăria Capitalei, unde Dincă, primarul general, mi-a făcut 
cunoscut că putem să continuăm lucrările, până la terminarea locaşului 

de rugăciune. Auzind aceste cuvinte, am simţit cum mi se prelinge o 
lacrimă pe obraz. A trebuit să renunţ însă la înălţimea prevăzută în plan 
şi care avea forma unui turn. Ziua de 11 mai 1978 poate fi considerată 
ziua de reluare a lucrărilor de la casa de rugăciune, care au continuat 
fără întrerupere până la terminare. Fraţii şi chiar surorile au lucrat cu 
multă tragere de inimă. Contribuţia bănească a membrilor, alături de 
ajutoarelor primite din Norvegia de la Misiunea Penticostală Europeană, 
din S.U.A., Danemarca, Germania şi Anglia, ne-a ajutat să finalizăm 
locaşul de rugăciune început înainte cu şapte ani. 

în ziua de 8 decembrie 1978 a fost inaugurată sala de la demisol 
în prezenţa fr. Ja'cob Zopfî din Elveţia şi a ff. Kai Antturi din Finlanda. 

Cu ajutorul Domnului, în seara zilei de sâmbătă, 8 decembrie 1979 
a avut loc o cer emonie prin care mi s-au înmânat cheile locaşului de cult 
de către ff. Emil Bulgăr care a ajutat lucrarea în calitate de inginer 
constructor. Fr. Tom Erlandsen a dezvelit placa pe care era inscripţia: 
BISERICA PENTICOSTALĂ FILADELFIA. 



în seara zilei de 8 decembrie 1979; ff.Emil Bulgăr înmânează fr.Trandafir 
Sandru cheile locaşului de cult 

Duminică 9 decembrie 1979 în cadrul unei festivităţi de neuitat a 
avut loc inaugurarea locaşului de cult. Din partea fraţilor din străinătate 
care ne-au ajutat au participat: ff Tom Erlandsen, preşedintele Misiunii 
Europene Penticostale din Norvegia însoţit de ff. Oddvar Johansen, ff. 
RobertMachish din partea organizaţiei Assemblies of God din S.U.A., 
însoţit de fr. Samuel Johnson, ff. Lambert DeLong, Superintendent 
pentru Europa al organizaţiei Church of God, fr. Brian Edwards din 
partea Organizaţiei Penticostale "Elim" din Anglia. La fel a luat parte 
dl. Per Borgen, ambasadorul Norvegiei la Bucureşti. 



Festivitatea inaugurării din 9 decembrie 1979 cu fraţii oaspeţi la amvon 

Un act de curaj din partea noastră care a uimit reprezentanţii 
organelor de Stat a fost prezentarea drapelelor ţărilor care ne-au ajutat 
pe lângă cel al României, drapelele Statelor Unite ale Americii, 
Norvegiei, Angliei şi Danemarcei. 

Fr.Erlandsen înmânează darul Misiunii Penticostale Norvegiene Europene 
pentru Biserica "Filadelfia" 


La festivitate au fost prezenţi mii de participanţi care n-au mai 
încăput în sală. Era sărbătorirea unei biruinţe; a fost dată la o parte 
bariera care ani de-arândul a stat în calea construirii de noi locaşuri de 
cult. Stăpânirea totalitară a fost nevoită să cedeze în faţa presiunilor 
interne şi externe, fără însă a renunţa la progamul de distrugere a 
bisericii; aştepta vremuri prielnice şi mai ales instrumente care să fie 
viitorii gropari ai lucrării lui Dumnezeu. 

Prima mea predică ţinută în Biserica din Sebastian la data de 8 
decembrie 1978 a fost din textul de la Fapte 8:26-29 prin care am făcut 
asemănare între Filip trimis de îngerul Domnului pe drumul Gâzei "care 
era pustiu" şi tristeţea cu care am venit la Miuleşti la serviciul divin din 
ziua de sâmbătă 15 februarie 1964 şi despre care am vorbit mai sus. Când 
Domnul te trimite în lucrare, chiar dacă pentru un moment "drumul este 

Locaşul a fost arhiplin în timpul festivităţii (sus) 
Mulţimea stând în stradă în faţa locaşului (jos) 

pustiu" pe viitor el vaînflori şi va fitransformat într-o mare binecuvântare. 
Aşa a fost experienţa mea din anii care au trecut. 

în luna ianuarie 1913 prietenii lui Scott, explorator englez care în 
expediţia de întoarcere de la Polul Sud din 1911a murit într-un cort, 
nereuşind să ajungă la baza de plecare, au ridicat pe un munte înzăpezit, 
vecin cu cortul funerar în care murise acest îndrăzneţ explorator o cruce 
masivă. Pe această cruce au aşezat o inscripţie pe o placă de marmură 
cuprinzând câteva cuvinte din una din poeziile lui Tennyson, care 
spunea: "Luptaţi, cercetaţi şi nu vă daţi bătuţi niciodată!". Aşa au făcut 
minunaţii noştri fraţi şi surori din Miuleşti, care au jertfit bani şi zile de 
muncă pentru înălţarea Casei lui Dumnezeu din Sebastian, supranumită 
de unii bucureşteni "Casa Albă". 

Este adevărat că mai apoi mulţi fraţi şi surori ne-au părăsit pentru 
alte meleaguri mai prielnice. Aşa am pierdut dirijori şi corişti de mare 
valoare. în locul celor plecaţi, Domnul a adus alte suflete, aşa încât 
corul,orchestra şi fanfara Bisericii şi-au putut continua activitatea. 
Astăzi Biserica aceasta are suflete care au primit mântuirea aici, apoi 
s-au -răsfirat în alte ţări şi în multe alte Biserici. Sperăm că toţi vom fi 
prezenţi la apelul care se va face la "strângerea noastră laolaltă" 
(2Tesal.2:l). 

MOMENTE ÎNSEMNATE ÎN VIAŢA BISERICII 


Locaşul de închinăciune din Bucureşti, str. Sebastian nr.43, a 
reprezentat o mare realizare în ceea ce priveşte prestigiul Bisericii 
Penticostale din România. Până la urmă şi autorităţile, cu diferite ocazii, 
s-au mândrit cu această realizare. 

A 

In acest locaş s-au sărbătorit .evenimente de mare însemnătate 
pentru cuîtul nostru. Cuvântul "cult" este de origine latină şi "exprimă 
actul de cinstire al lui Dumnezeu sau de cultivare a sentimentului de 
cinstire a divinităţii" (vezi Arheologia Biblică de prof. dr. Dumitru 
Abrudan, Editura Institutului Biblic şi de Misiune al Bisericii Ortodoxe 
Române, Bucureşti 1994, pag. 194). 

în cei 15 ani care au trecut, pe lângă ţinerea unor conferinţe 
pastorale şi diferite festivităţi; s-au oficiat multe căsătorii, binecuvântări 
de copii şi botezuri în apă. 



Candidaţi pentru botez 

Efectuarea unui botez - 29 septembrie 1985 (sus) 

Fr. Manolescu, dirijorul corului, oferă fr. Sandru un coş cu flori în numele 
coriştilor, cu prilejul împlinirii vârstei de 60 ani (jos) A 





Oficierea unei căsătorii religioase în anul 1990 

La 25 mai 1980 s-a sărbătorit absolvirea primei promoţii de 
seminarişti, în prezenţa fr. dr. Ray Hughes, conducătorul de atunci al 
Bisericii lui Dumnezeu din S.U.A., a fr. Jakob Zopfi, preşedintele 
comitetului Conferinţelor Penticostale Europene, a fr. Lambert DeLong 
Superintendent pentru Europa, a fr. dr. Steve Durasoff pe atunci 
profesor la Universitatea Oral Roberts şi a altor vizitatori. Ceea ce a 
constituit originalitatea acestei festivităţi, care merită să fie menţionată, 
a fost ordinarea tuturor absolvenţilor pentru a zădărnici astfel planurile 






Prima promoţie de seminarişti din 1980 care s-au evidenţiat şi prin munca 
depusă la construcţie 

prin care se urmărea trimiterea lor "la vatră" şi lăsarea lor în voia sorţii. 

Toţi păstorii români şi străini au fost solicitaţi să participe la 
ordinarea absolvenţilor, fiecare urmând să se roage pentru câte un 
absolvent, stârnind furia celor care se vedeau puşi în faţa unui fapt 
împlinit, consfinţit prin prezenţa unor personalităţi străine. Acest fapt 
şi alte "neracordări" ale mele era menit să-mi scurteze din nou activitatea. 

Fr. dr. Ray Hughes predicând la amvonul Bisericii, fiind tradus de 
fi. Cristian Vasile Roske 

S-a aşteptat însă pregătirea cuiva'Sare să-mi ia locul. Se pare că anul 
1985 era anul scadenţei. în ziua de Paşti, un inspector de culte a fost 
trimis la Biserică să-mi găsească nod în papură. Mi s-au găsit două mari 
vinovăţii: copiii adunaţi la demisol pentru şcoala duminicală şi vina de 
a fi cerut Bisericii să se roage pentru fratele-Răscol Victor, bolnav, şi 
care plecase din ţară în urma necazurilor avute de pe urma distribuirii 
Bibliilor. Din aceste două "vinovăţii" s-a ţesut un raport şi o întreagă 
poveste. 

în cursul audienţei avute la preşedintele Departamentului Cultelor, 
dl. Cumpănaşu mi-a frecat usturoiul cu acest raport. La încercare mea 
de a mă dezvinovăţi cu privire la rugăciunea pentru fratele Victor 
Răscol, motivând că noi suntem Biserică şi când cineva este bolnav şi 

suntem chemaţi să ne rugăm pentru el, noi ne rugăm pentru oricine. Aici 
dl.Cumpănaşu, încercând să mă încurce m-a întrebat: "Dacă vi s-ar fi 
cerut să vă rugaţi pentru rege, v-aţi fi rugat şi pentru el?". Nici până 
azi nu ştiu ce-am răspuns. 

Măsura imediată a fost interzicerea de a lua parte la Conferinţa 
Penticostală Mondială de la Zurich. Cel care se pregătea pentru 
"carieră” a plecat la Conferinţă şi s-a prezentat repede acolo ca 
reprezentând Cultul Penticostal din România. între timp Dumnezeu a 
ţinut să arate că încă nu mi-a sosit ceasul să închei activitatea şi că mai 
are de lucru cu mine. Dumnezeu a folosit un frate ca să mă scoată din 
impas. 

înlăturarea mea era urmărită pas cu pas. Nu se mai putea lucra însă 
ca în 195 8 datorită situaţiei internaţionale şi a poziţiei mele externe. Dar 
se căuta metoda şi unealta potrivită. Unul din fraţii care era destinat să 
facă acest joc şi care â fost nevoit să păsăsească ţara, în decembrie 1986, 
mi-a scris, făcându-mi următoarea mărturisire: "pe măsură ce timpul 
trecea era tot mai dificil pentru mine. Urma săfiu unealta cu care să 
se dea în cel mai bun prieten al meu, în D-voastră. Maşinaţiile din..., 
combinate cu cele din altă parte după cum bine ştiţi erau şi sunt prea 
satanice. Mă rog sincer să nu le ţină Domnul în socoteală". 

în fine, spre supărarea celor care au intrat în "jocul" împotriva mea 
şi îmi săpaseră deja şi groapa, văzându-mă deja căzut în ea; am fost 
admis să merg la Conferinţă, dar spre deosebire de ceilalţi participanţi, 
fără familie. în timpul deplasării mele, acasă s-a recurs la o metodă 
drăcească, care a avut drept urmare plecarea în străinătate a unor 
membri din familie, cu hotărârea de a nu se mai întoarce în ţară şi pentru 
că jocul a prins, după o vreme, după terminarea Conferinţei, soţia a fost 
înştiinţată că i s-a aprobat şi ei plecarea. S-a crezut că prin plecarea 

familiei voi pleca şi eu. "Cazul" meu ar fi fost rezolvat altfel, în mod 
"elegant" iar "locţiitorul" putea să-şi ia scaunul în primire fără greutăţi. 
Dumnezeu însă a arătat limpede că mai avea de lucru cu mine în ţara 
aceasta. Printr-un vis minunat. Domnul m-a înştiinţat că voi deveni din 
nou secretar general şi că voi intra într-o lucrare nouă. De asemenea, 
mi-a arătat evenimentul epocal care avea să aibă loc în ţara noastră. 
Această descoperire a fost învăluită într-un simbol care din fericire nu 
l-am înţeles decât după revoluţie. Istorisind a doua zi descoperirea 
aceasta unui frate, el a rămas foarte impresionat. 

Cu prilejul Adunării Generale Elective ţinute în anul 1986, prima 
după 30 de ani, a avut loc prin vot secret promovarea unor noi fraţi în 
lucrare şi realegerea mea ca secretar general, după 30 de ani care au 
trecut din anul 1956. în faţa lui Dumnezeu, mai aveam de lucru, iar 
"locţiitorul" pentru mai multă credibilitate avea nevoie de ceva diplome 
eliberate în străinătate şi apoi să se întoarcă în ţară cu "măturoiul", vorba 
lui. 

Un alt eveniment însemnat în viaţa Bisericii a fost vizita 
binecunoscutului evanghelist american Billy Graham, din anul 1985. în 
cadrul unei vizite întreprinse în ţara noastră, pe data de 13 septembrie 
1985, a fost programat să predice şi în Biserica Penticostală "Filadelfia" 
din Bucureşti. Ceea ce merită să fie semnalat este nu numai avalanşa de 
ascultători pe care miliţia, care înconjura localul, cu greu a putut să-i ţină 
la distanţă (unii mai îndrăzneţi au venit pe acoperişurile caselor), ci 
dispoziţia dată de organele statului de a da jos firma Bisericii cu 
inscripţia "Filadelfia". Mi s-a condiţionat astfel acceptarea lui Billy 
Graham dea predica în Biserica noastră. A trebuit cu stângere de inimă, 
la repezeală, să înlocuim această titulatură cu alta, mai ales că o 
"binevoitoare", care nu ştiu nici astăzi-ce "misiune" a avut în Biserica 

noastră, deoarece după revoluţie a dispărut din Biserică, s-a oferit 
imediat să procure noua inscripţie. N-am avut ce face şi am acceptat. 



Dr. Billy Graham predică la amvonul Bisericii la data de 13 septembrie 

1985 


Se pare că localul Bisericii a continuat să fie un ghimpe în ochii 
stăpânirii totalitare mai ales după ce cartierul a fost demolat. Intr-o zi, 
Ceauşescu a trecut pe strada Sebastian şi a ajuns în preajma locaşului 
a făcut un semn cu mâna la cei care îl însoţeau, cum avea el obiceiul să 
facă, atunci când decidea soarta unei clădiri. Nu ştiu care a fost 
semnificaţia semnului, dar cert este că n-a fost un semn de bun augur, 
în luna august 1989 s-a pornit o adevărată campanie de intimidare 
împotriva mea, aşa cum se obişnuia, organizat când cineva trebuia 
forţat să renunţe la ceva de bună voie. împreună cu administratorul 
locaşului am fost invitat la biroul vicepreşedintelui Primăriei sectorului 

5 şi în faţa unui "auditoriu" compus din tot felul de somităţi ale regimului 
represiv, am fost făcut cu ou şi cu oţet din pricina locaşului. Am fost 
supus la tot felul de ameninţări care mai de care mai dure. Am fost 
amendat cu o mare sumă de bani şi obligat să demolez zidul care 
împrejmuia localul şi care ocrotea bazinele de combustibil pentru 
încălzit. Până la urmă, ca nişte vandali, oamenii Primăriei au distrus ei 
înşişi zidul, avariind bazinele cu combustibil pentru staţia de încălzire. 
Noroc că a venit revoluţia pentru că cine ştie ce s-ar mai fi întâmplat. 
De fapt am înţeles că totul făcuse parte din pregătirea psihologică în 
vederea planurilor ce atentau la existenţa locaşului de rugăciune. Se 
pare că revoluţia a venit la timp, dacă ar fi venit cu un an mai devreme, 
ar fi fost şi mai bine. 

în ziua de 26 iunie 1994 în acest locaş a avut loc o adevărată 
premieră: decernarea primelor diplome de licenţă în teologie celor 13 
absolvenţi ai Institutului Teologic Penticostal de grad universitar şi altor 
32 de fraţi păstori. Fr. dr. Cecil B. Knight, preşedintele Institutului 
Teologic Penticostal din Cleveland (Tenn.), S.U. A., ă ţinut predica de 
bază cu prilejul acestei festivităţi. Finalizarea programului de licenţă 
s-a făcut prin cursuri intensive ţinute de fraţii dr. Thomas, dr. Harold 
Hunter şi dr. Cecil Knight. 



Dr. Harold Hunter cu prilejul cursului intensiv ţinut în cadrul programului 
de licenţă din anul 1993 

Festivitatea înmânării diplomelor de licenţă în teologie celor 45 de fraţi - 26 

iunie 1994 

* vorbirea fr. dr. Cecil Knight, preşedintele Institutului de Teologie, 
Cleveland (S.U. A.)> tradus de fr. John Tipei (sus) 

Vorbirea fr. DeLong tradus de fr. Moise Gaode,. păstohil Bisericii din Viena 

(Austria) (jos) 

Grupul de fraţi licenţiaţi şi conducerea Institutului 

După decembrie 1989, biserica noastră a fost vizitată, printre alţi 
predicatori, şi de către fratele Richard Wurmbrand, care a slujit din 
Cuvântul Domnului în câteva rânduri, aducând multă zidire sufletească. 
Prietenia cu sora Sabina şi cu fratele Richard a rămas aceeaşi ca înainte 
de 1965. 

Poate la toate cele de mai sus, relatate foarte succint, ar mai fi 
trebuit adăugat felul cum sufletele s-au predat lui Dumnezeu în această 
Biserică. Poate ar fi trebuit adăugat felul cum unii au fost vindecaţi de 
diferite boli în cadrul ungerii cu untdelemn. N-am fost lipsiţi nici de 
botezuri cu Duhul Sfânt şi descoperiri divine. îmi rămâne de neuitat 
experienţa linei descoperiri divine manifestată în Biserica noastră prin 
vorbirea în limbi rostită în limba engleză, însoţită de tălmăcire, în ziua 
de duminică, 24 octombrie 1993, când eram la o mare răscruce în ce 
priveşte o problemă importantă a lucrării lui Dumnezeu. Domnul 
mi-a vorbit direct, referindu-se la o taină cunoscută numai de El şi de 



mine. Atunci am plâns ca un copil. 

Vreau să aduc un omagiu tuturor fraţilor şi surorilor care într-un 
fel sau altul au ajutat lucrarea Bisericii, în special fr. Şandor Vasile, care 
a fost alături de mine în conducerea Bisericii. Nu pot uita pe cei care au 
plecat în veşnicie cum ar fi fraţii: Cojoc Leon, Macovei Nicolae, 
Negulici Ioan, Telegaru Matei, Dâmboiu Mircea, sora şi fratele 
Moldovan, sora Goicea etc., etc. Nu pot să nu le amintesc pe surorile 
care au pregătit mâncarea celor care au lucrat pe şantier în frunte cu sora 
Artemiza. 

Am un cuvânt de mulţumire şi pentru cei care, deşi în slujba unui 
regim totalitar, având sarcina să ne încurce, încălcând sarcinile de 
servici, sensibilizaţi de Dumnezeu, ne-au ajutat. 

Sunt sigur că toţi cei ce ne-au întins o mână de ajutor sunt trecuţi 
în evidenţa lui Dumnezeu. Numai El le va putea răsplăti tuturor. 

Mulţumiri fie aduse lui Dumnezeu Tatăl, Fiul şi Duhul Sfânt 
pentru toate încercările, pentru toate izbăvirile şi pentru toate realizările 
înfăptuite în această Biserică. Amin 

Biserica din Miuleşti 



Fraţi şi surori plecaţi din Miuleşti - Sebastian şi stabiliţi în Portland (S.U.A.) 



Fraţii pe şantier: Emil Bulgăr, Vasile Anton, Ion Lixandru, Constantin Caraman, 

Vasile Şandor 





Congresul din 1.4 mai 1986 

